ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ

Οµιλία του προέδρου της ΚΟ του ΣΥΡΙΖΑ, Αλέξη Τσίπρα, 

στην Κεντρική Επιτροπή 

Συντρόφισσες και σύντροφοι 

Στην πορεία του κινήµατος, µέσα στο µπερδεµένο κουβάρι των πολιτικών 

αντιπαραθέσεων και των κοινωνικών συγκρούσεων, µέσα στα µπρος πίσω της 

ταξικής πάλης, την επίδρασή της στην υλική πραγµατικότητα και στις συνειδήσεις 

των ανθρώπων, είναι ανάγκη κάθε φορά, να διακρίνουµε και να αναδεικνύουµε 

εκείνο το στοιχείο, που µπορούµε να χαρακτηρίσουµε αποφασιστικό. 

Στοιχείο κλειδί. 

Στοιχείο που µας επιτρέπει και να κατανοούµε την κίνηση των πραγµάτων 

και να παρεµβαίνουµε αποτελεσµατικά σ' αυτή. 

Ποιο είναι αυτό το στοιχείο σήµερα; 

Ξέραµε και ξέρουµε ότι η µεγάλη, η τεράστια πλειοψηφία εκείνων που 

σηκώνουν το επαχθές βάρος των µνηµονίων έχουν πειστεί και πείθονται όλο και πιο 

πολύ καθηµερινά ότι οι λεγόµενες θυσίες δεν οδηγούν πουθενά αλλού, παρά σε νέες 

θυσίες. 

Ξέραµε και ξέρουµε την οργή, τις αντιστάσεις, την απόγνωση, τις 

κινητοποιήσεις, τα κινήµατα, τις εκρήξεις, όλα τα φαινόµενα µιας κοινωνίας που 

συνθλίβεται κάτω από µια τεράστια πίεση. 

Με δυο λόγια: Ξέραµε και ξέρουµε ότι τα µνηµόνια δεν έχουν 

κοινωνική συναίνεση, ότι οι απο κάτω δεν θέλουν. 

Γι' αυτό ακριβώς, επειδή δεν θέλουν, έχει εξαπολυθεί εναντίον τους ένας 

βρώµικος πόλεµος φόβου, τροµοκράτησης, ψεύδους, διεθνών εκβιασµών και 

εσωτερικών απειλών. 

Αλλά δεν θέλουν. 

Τελεία και παύλα. Και δεν θα θέλουν όλο και πιο πολύ, ολοένα και περισσότεροι. 

Αυτό είναι καθοριστικό, γενεσιουργός αιτία για τις σαρωτικές αλλαγές στο

πολιτικό σκηνικό και στους πολιτικούς συσχετισµούς. 

Το καινούργιο όµως, που πρέπει να σηµειώσουµε, να εκτιµήσουµε, να 

υπολογίσουµε, γιατί απαιτεί από µας την πιο µεγάλη επαγρύπνηση, την πιο µεγάλη 

αποφασιστικότητα και το πιο µεγάλο αίσθηµα ευθύνης, είναι ότι: 

Σήµερα όχι µόνο οι από τα κάτω δεν θέλουν, αλλά και οι από τα πάνω 

δεν µπορούν. 

∆εν µπορούν πια. Κι αυτό έχει τεράστια σηµασία. 

Η κυβέρνηση Σαµαρά δεν µπορεί. 

Είναι σε τόσο κατάφωρη αντίθεση µε τη θέληση της µεγάλης πλειοψηφίας 

του λαού, µε τη θέληση της κοινωνίας, ώστε να διαβρώνεται κάθε µέρα. 

 Να κατατρώγεται από εσωτερικές αντιθέσεις, να θρυµµατίζεται από ηθικές 

εκπτώσεις, να γίνεται όλο και πιο επιρρεπής στον αυταρχισµό, στη φαιά και µαύρη 

προπαγάνδα, στη χρήση της προβοκάτσιας ως πολιτικού όπλου, ακόµα και στη 

φαλκίδευση της δηµοκρατίας, ακριβώς επειδή δεν µπορεί να σταθεί και να 

κυβερνήσει αλλιώς. 

Και όσο περισσότερο φανερώνεται ότι δε µπορούν τόσο περισσότερο 

επικίνδυνοι γίνονται. 

Αν αυτή η εκτίµηση είναι σωστή, και πιστεύω βαθιά ότι είναι, τότε 

βρισκόµαστε µπροστά στην πιο κρίσιµη στιγµή της µεταπολίτευσης. 

Απέναντί µας έχουµε µια κυβέρνηση που σαπίζει και µαζί της σαπίζουν 

θεσµοί αναγκαίοι για τη δηµοκρατική οµαλότητα και την κοινωνική ισορροπία. 

Μια κυβέρνηση τελειωµένη, που στηρίζεται σε ξένα δεκανίκια, και αυτό έχει 

ως αποτέλεσµα την υπονόµευση της ίδιας της δηµοκρατίας. 

Μια κυβέρνηση όµως, που δίκην εργολάβου, πρέπει να ολοκληρώσει το 

καταστροφικό έργο για το οποίο την έχουν επιλέξει και τη στηρίζουν τόσο η διεθνής 

τοκογλυφία, όσο και η εσωτερική κερδοσκοπία. Εκείνοι που βλέπουν στα µνηµόνια τη µεγάλη ευκαιρία όχι µόνο να

αυξήσουν αλλά και να παγιώσουν τα κέρδη τους και να ελέγξουν ασφυκτικά, 

ολοκληρωτικά και απόλυτα τη χώρα. 

Μπορούµε συνεπώς να περιµένουµε το χειρότερο. 

Και πρέπει να είµαστε έτοιµοι να αντιµετωπίσουµε το χειρότερο και το 

χειρότερο του χειρότερου µε ψυχραιµία, αποφασιστικότητα, δηµοκρατική εµµονή, και 

επίγνωση του γεγονότος ότι όλα τα µέσα θα χρησιµοποιηθούν για να µην επιτρέψουν 

στην αριστερά και στους συµµάχους της την ανάληψη της διακυβέρνησης της χώρας. 

Ήδη ενεργοποιούνται µηχανισµοί, ζυµώνονται σενάρια, καταρτίζονται 

κυβερνητικά σχήµατα επί χάρτου, ούτως ώστε να διασφαλίσουν την ίδια πολιτική µε 

νέες κυβερνητικές εκδοχές. Και να αποφύγουν το πικρό ποτήρι των εκλογών. 

Ήδη παίζουν στα σκοτεινά µε σχέδια αντιδηµοκρατικών µέτρων. 

Μια µειοψηφική οµάδα γύρω από τον κ. Σαµαρά, επιχειρείσε να εµφανίσει 

το ΣΥΡΙΖΑ ως εσωτερικό εχθρό και να κινητοποιήσει εφεδρείες, κρατικές και 

παραδηµοσιογραφικές για να τον διαβάλουν, να τον συκοφαντήσουν, να τον 

στιγµατίσουν. 

Το σχέδιο τους κατέρευσε παταγωδώς. 

Γιατί είµασταν έτοιµοι, και σε εγρήγορση. 

Γιατί είµασταν αποφασιστικοί και θα είµαστε αµείλικτοι προς όσους 

υπερέβησαν εσκαµµένα. 

Αλλά και γιατί το σχέδιο τους, αµφισβητήθηκε τόσο από την πλειοψηφεία 

των πολιτών, αλλά και από δικά τους στελέχη. 

Τους καλώ να σοβαρευτούν. Ούτε το κράτος έχει πλέον αντικοµµουνιστικά 

και αντιαριστερά στεγανά, ούτε ο διεθνής περίγυρος είναι αυτός που ήταν τη δεκαετία 

του 50 και του 60. 

Τίποτα δεν είναι όπως το έχουν στο κεφάλι τους. 

Για αυτό και γελοιοποιούνται. Αυτά τα δεδοµένα καθορίζουν πιστεύω και την τακτική µας στο άµεσο

µέλλον. 

Η αντίστροφη µέτρηση για τη µεγάλη ανατροπή έχει αρχίσει. 

Η αντίστροφη µέτρηση για την ανάληψη της µέγιστης ευθύνης από την 

αριστερά. 

Από το µπλοκ των κοινωνικών και πολιτικών δυνάµεων που προτείνουν, 

παλεύουν, δίνουν µάχες για µια άλλη, ριζικά διαφορετική από τη σηµερινή πολιτική, 

έχει αρχίσει. 

Είµαστε, ήδη, έτοιµοι να αναλάβουµε τις ευθύνες µας. 

Και δεν θα επιτρέψουµε σε κανέναν να παρεµποδίσει την πορεία της χώρας 

προς τη δηµοκρατική ανατροπή. 

Συντρόφισσες και σύντροφοι 

Συντρόφισσες και σύντροφοι 

Υπάρχουν πολλά δεδοµένα που πιστοποιούν την εκτίµηση ότι η κυβέρνηση 

Σαµαρά δεν µπορεί πια, γι' αυτό είναι επικίνδυνη. 

Ας πάρουµε για παράδειγµα το περίφηµο success story τους. 

Ο ελληνικός λαός λέει «κάθε θαύµα τρεις ηµέρες». 

Το success story του κ. Σαµαρά, πριν καλά καλά το πιστέψει και η 

µονταζιέρα που το επεξεργάστηκε, τελείωσε µέσα σε λοιδορίες και ανέκδοτα. 

Και σήµερα συγκινεί µόνο τους γελοιογράφους. 

Το χρηµατοδοτικό κενό, σύµφωνα µε την λογική των Μνηµονίων απαιτεί νέα 

µέτρα. Το ∆ιεθνές Νοµισµατικό Ταµείο µιλάει ανοιχτά για κούρεµα. 

Οι άλλοι δύο της τρόικας δεν θέλουν ούτε να ακούνε για κάτι τέτοιο. 

Όλοι έχουν άποψη και πρόταση. 

Μόνο η ελληνική κυβέρνηση δε παίρνει θέση. 

Η θέση της είναι : ¨ότι αποφασίσουν οι δανειστές¨ 

Άλλωστε κατά αυτούς, όπως δήλωσε ο Υπουργός οικονοµικών, το µνηµόνιο 

είναι το σοβαρότερο κείµενο που έχει γραφτεί ποτέ για την Ελλάδα. 

Άντε µετά να πιστέψεις ότι αυτοί είναι σε θέση να διαπραγµατευτούν και να 

υπερασπιστούν τα δίκια του λαού µας. 

Ακόµα και για το πετρέλαιο θέρµανσης επιλέγουν να ξεπαγιάσουµε και να 

πεθάνουν άνθρωποι από το κρύο, παρά να επιτρέψουν µια µικρή αλλαγή στην 

αριθµητική των µνηµονίων. 

Όταν η εφαρµογή του µέτρου όχι µόνο είχε τροµακτικές κοινωνικές 

επιπτώσεις αλλά αποδείχτηκε και καταστροφικό ως προς τα δηµόσια έσοδα. 

Παρόλα αυτά οι εµπνευστές του µνηµονίου αλλά και οι εν Ελλάδι θαυµαστές 

του που ανέλαβαν την υποχρέωση να το εφαρµόσουν, επιµένουν ότι όσο η 

πραγµατικότητα τους διαψεύδει, τόσο το χειρότερο για τη πραγµατικότητα. 

Και ετοιµάζονται τώρα να µπήξουν για Τρίτη φορά το µαχαίρι στη πληγή, µε 

τρίτο µνηµόνιο και νέο πακέτο µέτρων. 

Η αλήθεια βέβαια είναι ότι η κυβέρνηση αντιµετωπίζει µε τρόµο την 

προοπτική νέων µέτρων. 

Ήδη στις γραµµές της πλειοψηφίας ακούγονται φωνές προκαταβολικής 

άρνησης και οργής για ένα τέτοιο ενδεχόµενο. 

Εξ ου και επιλέγουν τη γνωστή γραµµή της δηµαγωγίας. 

∆ήθεν διαπραγµατεύονται, δήθεν έχουν κόκκινες γραµµές, δήθεν εκφράζουν 

την αντίθεσή τους σε όσα σχεδιάζει η τρόικα. ∆ήθεν, δήθεν, δήθεν. 

Αξίζει όµως να ασχοληθούµε µ' αυτά; Υπάρχει ένας έστω άνθρωπος στη χώρα, ανεξάρτητα από τα πολιτικά του

πιστεύω, που πιστεύει στην προπαγάνδα και στα δήθεν της κυβέρνησης; 

Αµφιβάλλω σοβαρά. Και είναι βέβαιο ότι αµφιβάλλουν και πολλοί µέσα στο 

κυβερνητικό στρατόπεδο. 

Αν κάτι πιστοποιούν πάντως οι σπασµοί και οι αφροί και τα τινάγµατά τους, 

ανάµεσα στους άτεγκτους ξένους επιτηρητές και επιτετραµµένους από τη µια και την 

κοινωνική κατακραυγή από την άλλη, είναι αυτό που προανέφερα: 

∆εν µπορούν πια. 

 Έχουν σαπίσει πολιτικά και η προπαγάνδα, και η δηµαγωγία τους και οι 

ίδιοι. 

Η µόνη επιλογή είναι να τελειώσουµε µε τα µνηµόνια και µε τους θαυµαστές 

των µνηµονίων, πριν µας τελειώσουν ολοκληρωτικά. 

Συντρόφισσες και σύντροφοι 

 Ας σταθούµε λίγο στο άλλο, που αποδεικνύει ότι έφτασαν στο τέλος τους 

και δεν µπορούν πια να επιβιώσουν χωρίς να τσαλαπατούν όλους τους κανόνες της 

δηµοκρατίας, ακόµα και της ηθικής. 

Αναφέροµαι σε όσα ζήσαµε πριν λίγες µέρες µε την πρωτοβουλία του 

ΣΥΡΙΖΑ να φέρει στη βουλή το θέµα των ναυπηγείων Σκαραµαγκά. 

Το τεράστιο αυτό έγκληµα εις βάρος του Έλληνα φορολογούµενου και 

της Εθνικής Άµυνας της χώρας. 

Το τεράστιο αυτό σκάνδαλο, θα έπρεπε να κανονικά στο µέλλον να 

διδάσκεται, ως παράδειγµα προς αποφυγήν. 

Γιατί από την εξέτασή του προκύπτουν πολλαπλά και σηµαντικά 

συµπεράσµατα: 

• Πως γίνονται οι ιδιωτικοποιήσεις, ποιόν ωφελούν και πως 

γίνεται τελικά και κοστίζουν πάντα τόσο ακριβά στον ελληνικό λαό. 

• Πως κυβερνήθηκε τόσες δεκαετίες αυτός ο τόπος, και πως η 

µίζα η διαπλοκή και το ξεπούληµα του δηµόσιου συµφέροντος υπήρξε 

κανόνας όλων των σηµαντικών κυβερνητικών αποφάσεων. • Πως ο νόµος περί ευθύνης υπουργών, τον οποίον όλοι

καταριούνται, παραµένει ακόµα σε ισχύ, και επιτρέπει την συγκάλυψη

πολιτικών σκανδάλων µε την γρήγορη και εύκολη παραγραφή. 

Είδαµε στη συζήτηση για το σκάνδαλο του Σκαραµαγκά την κυβερνητική 

συνοχή να τρίζει επικίνδυνα, και κάποιους να χάνουν την ψυχραιµία τους. 

Απαντήσεις όµως δεν είδαµε. 

Όταν επισήµως ο υπουργός Άµυνας παραδέχεται ότι µετά τη σύµβαση µε 

τον ψευτοεπενδυτή, το ελληνικό δηµόσιο τον πριµοδότησε µε 360 εκ ευρώ, όταν 

έκοβε τους µισθούς και τις συντάξεις των πολιτών, και αυτός δεν έβαλε ούτε τσακιστό 

ευρώ από τη τσέπη του, δε µπορεί να κάποιοι να κάνουν το χαζό. 

Όταν 1200 εργαζόµενοι είναι στο δρόµο και ο ψευτοεπενδυτής κρατά και 

ενέχυρο δηµόσια περιουσία, τα τέσσερα υποβρύχια, που στοίχισαν στον έλληνα 

φορολογούµενο πάνω από δυόµισι δις, εξαιτίας της σύµβασης που υπέγραψαν το 

2010, δε µπορει να µας κάνουν και τα κοκόρια. 

Να βγαίνουν και από πάνω. 

Χωρίς ίχνος ντροπής, αυτοί που οδήγησαν τη χώρα στα βράχια. 

Τους είδαµε λοιπόν να χάνουν τη ψυχραιµία τους, απαντήσεις δε τους 

είδαµε να δίνουν. 

Τους είδαµε να στηρίζουν το βασικό ύποπτο για το σκάνδαλο επειδή είναι 

και βασικό στήριγµα της κυβέρνησης. 

Είδαµε να αγνοούν όχι µόνο το περί δικαίου αίσθηµα του λαού, αλλά ακόµα 

και δικές τους δεσµεύσεις, για να σώσουν την ετοιµόρροπη κυβερνητική πλειοψηφία. 

Είδαµε µε δυο λόγια την ετοιµότητά τους να τσαλαπατήσουν τα πάντα, αρκεί 

να µείνουν στην εξουσία. 

Ας πω παρεµπιπτόντως ότι εµείς θα κάνουµε αυτό που πρέπει. Και στη 

Βουλή και στη δικαιοσύνη και παντού όπου µας επιτρέπουν οι θεσµοί να 

διεκδικήσουµε τη διαφάνεια και την απόδοση ευθυνών. Και ας φωνάζουν όσο θέλουν. 

Συντρόφισσες και σύντροφοι 

Το τελευταίο σκαλοπάτι της πολιτικής κατρακύλας της κυβέρνησης Σαµαρά, 

είναι η επιχείρηση µε τον κωδικό «θεωρία των δύο άκρων» . 

Για χρόνια έκαναν τα στραβά µάτια απέναντι στο φασιστικό φαινόµενο. 

Έκλειναν ιστοσελίδες, απαγόρευαν θεατρικές παραστάσεις, και 

συγκέντρωναν λίστες µε παιδιά µεταναστών στους παιδικούς σταθµούς κατόπιν 

παραγγελίας του Παναγιώταρου και του Κασιδιάρη. 

Καταψήφιζαν την άρση της κοινοβουλευτικής ασυλίας των ναζί. 

Και εσχάτως, κάποιοι από αυτούς, τους έκαναν και ανοίγµατα κυβερνητικής 

συνεργασίας. 

Τώρα παρουσιάζονται ως τιµωροί. 

Κάλιο αργά παρά ποτέ λέµε εµείς, αλλά µη µας τρελάνετε κιόλας. 

Αναγκαστήκατε να προχωρήσετε στο αυτονόητο, σε αυτό που σας 

καλούσαµε να πράξετε δυο χρόνια τώρα. 

∆εν το επιλέξανε. Συρθήκανε. 

Η κατακραυγή στο εσωτερικό και το εξωτερικό, µετά τη δολοφονία του 

Παύλου Φύσσα, τους ανάγκασε να αλλάξουν στάση. 

Αποφάσισαν επιτέλους να αντιµετωπίσουν τους ναζί ως αυτό που είναι. Ως 

εγκληµατική συµµορία. 

Αλλά την ίδια στιγµή δε χάνουν ευκαιρία να δείχνουν τις πραγµατικές τους 

προθέσεις και το πραγµατικό τους νταλκά. 

Ο νταλκάς τους δεν είναι οι νεοναζί και η ακροδεξιά. 

Ο νταλκάς τους είναι η αριστερά. Κάποιοι από αυτούς µάλιστα µας απειλούν ότι για µας φυλάνε τις σφαίρες

τους και όχι για τους νεοναζί. 

Και αυτοί οι κάποιοι συνεχίζουν παρά τα εµφυλιοπολεµικά τους 

παραληρήµατα, να χαίρουν της εµπιστοσύνης του πρωθυπουργού. 

Ανοίγουν, λοιπόν, κάτω από τη διεθνή πίεση και την εσωτερική κατακραυγή, 

καθυστερηµένο µέτωπο µε τους ναζί, αλλά µε την ευκαιρία επιχειρούν να ανοίξουν 

νέα µέτωπα συκοφάντησης της αριστεράς, επειδή δεν µπορούν να την 

αντιµετωπίσουν αλλιώς. 

Αυτό είναι η περιβόητη θεωρία των δύο άκρων. 

Έτσι τις τελευταίες µέρες βλέπουµε περίεργα πράγµατα. 

Όπως την ενεργοποίηση µηχανισµών που διακινούν περίεργες 

πληροφορίες. 

Πληροφορίες που διοχετεύουν σε έντυπα µε σκοτεινούς χρηµατοδότες, µε 

ακόµα πιο σκοτεινές διασυνδέσεις. 

Και όλα αυτά για να αποφύγουν το επερχόµενο τέλος της πολιτικής και της 

εξουσίας τους. 

Λοιπόν, καθαρές κουβέντες µια και καλή. 

∆εν θα αφήσουµε όχι µόνο εµείς, αλλά όλοι οι δηµοκρατικοί πολίτες, τη 

σαπίλα, το ψέµα και τη διαστροφή να γίνουν καθεστώς. 

∆εν θα τους βγει, γιατί είναι τόσο βρώµικο, τόσο αµήχανο και τόσο πολιτικά 

άθλιο, που υπερβαίνει ακόµα και την αξιοπρέπεια των δικών τους στελεχών. 

Υπερβαίνει ακόµα και την πολιτική αντοχή του δικού τους κόσµου. 

Που έχει γνωρίσει την Νέα ∆ηµοκρατία ως ένα συντηρητικό µεν, αλλά 

δηµοκρατικό αστικό κόµµα και όχι ως έναν µηχανισµό παραγωγής ακροδεξιάς 

λάσπης, µίσους και ανοησίας. 

Η Αριστερά δεν αντιµετωπίζεται µε συκοφαντικές επιχειρήσεις λάσπης και 

απειλές. 

Και µε τέτοια µέσα δεν ανακόπτεται η θέληση του λαού να επιβάλει αλλαγή 

πολιτικής, κυβέρνησης και πορείας.  

Ας ξεκαθαρίσουµε µε την ευκαιρία και κάτι σηµαντικό. 

Εµείς επιδιώκουµε µε µέσα ειρηνικά, δηµοκρατικά, µε σεβασµό στο παρόν 

Σύνταγµα και µε τη στήριξη του ελληνικού λαού, να αλλάξουµε πολλά από τα 

κοινωνικά και πολιτικά δεδοµένα. 

Να επιβάλλουµε τη δηµοκρατική οµαλότητα, να σταµατήσουµε την 

κατρακύλα της χώρας, να φέρουµε στο προσκήνιο τον ενεργό πολίτη. 

 Να µετατρέψουµε την αλληλεγγύη σε πολιτική γραµµή, να βάλουµε τον 

ανθρωπισµό πάνω από τις σκοπιµότητες, τον άνθρωπο πάνω από κάθε είδους 

υπολογισµούς, το διάλογο πάνω από κάθε είδους επιβολή. 

Στόχος µας να καταργήσουµε τα µνηµόνια και να ανοίξουµε το δρόµο για 

ριζικές αλλαγές στην κοινωνία και στο πολιτικό σύστηµα. 

Όλα αυτά, πάντα µε µέσο αλλά και σκοπό, την περισσότερη δηµοκρατία, τα 

περισσότερα δικαιώµατα, τη δυνατότητα ελεύθερης έκφρασης κάθε πολίτη, είτε µας 

συµπαθεί είτε όχι. 

Καθαρά πράγµατα: 

Είµαστε σήµερα και γι' αυτό αισθανόµαστε υπερήφανοι, η πιο µεγάλη και 

πιο αξιόπιστη δύναµη οµαλότητας και δηµοκρατικής σιγουριάς. 

Στεκόµαστε απέναντι στα σχέδια ανωµαλίας και δηµοκρατικής υπονόµευσης 

µε όλη την πείρα, τη γνώση, την αποφασιστικότητα, τη διάθεση για θυσίες που µας 

κληροδότησε η ιστορία της αριστεράς στο τόπο µας. 

Κάτω από τις σηµαίες µας βρήκε η δηµοκρατία καταφύγιο σε δύσκολους 

καιρούς. 

Κάτω από τις σηµαίες µας θα τη διαφυλάξουµε και πάλι ως κόρη οφθαλµού. 

Στεκόµαστε µε την θεσµική ευθύνη του κόµµατος της αξιωµατικής 

αντιπολίτευσης, απέναντι στην οµαλότητα, τη δηµοκρατία και το λαό. 

Και θα πράξουµε το καθήκον µας. Θα είµαστε αντάξιοι της ιστορίας των δηµοκρατικών αγώνων του λαού µας

αλλά και αντάξιοι της ιστορικής ευθύνης που αναλαµβάνουµε για την έξοδο της

χώρας από τη κρίση και τη κηδεµονία ξένων συµφερόντων. 

Και τη κοινωνία θα προστατέψουµε και τη δηµοκρατία θα ενισχύσουµε 

και την οµαλότητα θα διαφυλάξουµε. 

Είτε το θέλουν είτε δε το θέλουν, σκοτεινά και γκρίζα κέντρα, µέσα και 

έξω από τη χώρα. 

Συντρόφισσες και Σύντροφοι 

Μιας και στις µέρες µας διάφοροι στίχοι ορφανοί περιδιαβαίνουν τους 

δρόµους της πόλης, επιτρέψτε µου κι εµένα να θυµηθώ το ∆ιονύσιο Σολωµό, στους 

Ελεύθερους Πολιορκηµένους 

¨Πάντα ανοιχτά, πάντα άγρυπνα τα µάτια της ψυχής µου¨. 

Στο στίχο αυτό συνοψίζεται το βασικό καθήκον κάθε αριστερού και κάθε 

δηµοκρατικού πολίτη σήµερα. 

Η Ελλάδα των Ελεύθερων Πολιορκηµένων βρίσκεται µπροστά σε µια 

ιστορική στροφή. 

Ήρθε η ώρα να σπάσουµε την πολιορκία για να παραµείνουµε ελεύθεροι. 

Είµαστε δυνατοί, είµαστε σίγουροι, έχουµε δίκιο, έχουµε στο DNA µας την 

ελευθερία, τη δηµοκρατία, την κοινωνική δικαιοσύνη, τον πολιτισµό, την αλληλεγγύη. 

Και δεν είµαστε µόνοι. 

Έχουµε συµµάχους και φίλους παντού στην Ευρώπη, όλο και περισσότεροι 

µας ακούν και συµφωνούνε. 

Μπορούµε και θέλουµε και είµαστε σε θέση µε όλη τη νεανικότητα των ιδεών 

µας, την αφοσίωση και την ανιδιοτέλειας της πράξης µας, την πολιτική και την 

απόφασή µας να γίνουµε ο κινητήριος µοχλός της µεγάλης αλλαγής και της νέας 

πορείας της χώρας. 

Όµως. Σε τέτοιες δύσκολες και πολύπλοκες συνθήκες, τίποτε δεν πρόκειται να

χαριστεί ούτε σε µας, ούτε στους εργαζόµενους της χώρας µας. 

Ο ΣΥΡΙΖΑ είναι εδώ και λίγους µήνες ενιαίο κόµµα. 

Καλό είναι να θυµόµαστε σήµερα περισσότερο από κάθε άλλη φορά ότι δεν 

υπάρχουµε µόνο για τον εαυτό µας. 

∆εν υπάρχουµε µόνο για να επιβεβαιώνουµε την πολιτική µας ορθότητα και 

να συµπλέουµε µε τη διαµαρτυρία. 

Υπάρχουµε για να εκφράσουµε τα συµφέροντα εκείνων που καταπιέζονται 

από τα µνηµόνια, που δεν απολαµβάνουν το αντίτιµο του κόπου τους, και 

αντιµετωπίζονται ως υποζύγια για να χτίζουν άλλοι πυραµίδες κερδών και εξουσίας. 

Υπάρχουµε για τον εργάτη, τον υπάλληλο, το µικροµεσαίο, τον αγρότη, για 

όλους εκείνους που κρατούν χρόνια τώρα όρθια την οικονοµία και τη χώρα και 

σήµερα τους γονατίζουν τα µνηµόνια. 

Υπάρχουµε για να είµαστε παρόντες παντού όπου οι πολίτες αντιστέκονται, 

για να οργανώνουµε την αντίστασή τους και να πασχίζουµε για να µην εκτραπεί η 

οργή τους σε µηδενισµό και ισοπέδωση αλλά να κινήσει τον τροχό προς τα µπρος. 

Γι' αυτό πιστεύω ότι η δουλειά του προγραµµατισµού και της οργανωτικής 

συγκρότησης πρέπει να προχωρά παράλληλα µε την πολιτική µάχη. 

Να είναι µέρος της πολιτικής µάχης. 

Να είµαστε παντού. 

Να ανεβάσουµε ρυθµούς γιατί ο πολιτικός χρόνος είναι σήµερα εξαιρετικά 

πυκνός. 

Και να γίνουµε ένα µε τον κόσµο στις γειτονιές, στους τόπους δουλειάς, 

στους χώρους της νεολαίας που περιµένει από µας απαντήσεις. 

Κανένα µέλος του ΣΥΡΙΖΑ, κανένας αριστερός, δεν µπορεί σήµερα να 

παραµένει έξω από τις διεργασίες στην κοινωνία, µακριά από την αγωνία του 

φτωχού και του άνεργου. Κανένα µέλος του ΣΥΡΙΖΑ δεν µπορεί παρά να είναι σε µια δοµή

αλληλεγγύης. 

Κανένας δεν µπορεί να µην παίρνει υπόψη σε ότι λέει και ότι κάνει, την 

κρισιµότητα των στιγµών και το γεγονός ότι βρισκόµαστε κάτω από το µικροσκόπιο 

όχι µόνο του αντιπάλου αλλά και εκατοµµυρίων ανθρώπων που βοµβαρδίζονται από 

την προπαγάνδα του αντιπάλου. 

Ας υπερβώ λίγο τα εσκαµµένα για να πω: Λιγότερη συζήτηση και πιο πολλή 

δουλειά. 

Λιγότερη γκρίνια και πιο πολύ δράση. 

Και ας θυµόµαστε επίσης, ότι καµιά οργάνωση του κόµµατός µας δεν 

µπορεί να µην εκτιµά τη δράση του καθενός όχι µόνο µε βάση όσα λέει, αλλά κυρίως 

µε βάση όσα κάνει. 

Και να µην αντιµετωπίζει εν τη γενέσει τους τα νέα προβλήµατα που γεννά η 

µετατροπή του ΣΥΡΙΖΑ σε κόµµα εξουσίας -προβλήµατα που είδαµε να κατατρώνε 

και να παραλύουν κόµµατα και συλλογικότητες σε άλλες ιστορικές στιγµές. 

Να διαφυλάξουµε, εν ολίγοις, σήµερα εκατό φορές πιο πολύ από χτες, το 

ήθος της αριστεράς και να κρατήσουµε ψηλά το στοιχείο της ανιδιοτέλειας και της 

προσφοράς. 

Συντρόφισσες και σύντροφοι 

Προχτές, στη Μαδρίτη, το προεδρείο του ΚΕΑ αποφάσισε να προτείνει τον 

πρόεδρο του ΣΥΡΙΖΑ για την θέση του προέδρου της Ευρωπαϊκής Επιτροπής. 

Η πρόταση αυτή είναι εξαιρετικά τιµητική. 

∆εν αναφέροµαι στο πρόσωπό µου, όπου η τιµή είναι αυτονόητη. 

Αναφέροµαι πρώτα από όλα στον ΣΥΡΙΖΑ και βέβαια στην ίδια µας την 

χώρα και στους αγώνες του λαού µας, που αναγνωρίζονται από τα κόµµατα 

ευρωπαϊκής της αριστεράς, ως η πρωτοπορία των λαϊκών αντιστάσεων σε όλη την 

Ευρώπη.  

Πρόκειται για µια ηθική πολιτική αναγνώριση αλλά για και ιδεολογική

δικαίωση για τα Κόµµα µας. 

Ηθική αναγνώριση γιατί οι σύντροφοί µας στην Ευρώπη πιστώνουν στο 

ΣΥΡΙΖΑ το πρωτοπόρο ρόλο στον αγώνα ενάντια στη λιτότητα και για την αλλαγή 

των συσχετισµών 

Πολιτική γιατί αναγνωρίζεται η κρισιµότατη και ισχυρότατη συµβολή του 

κόµµατός µας στην ίδια τη συγκρότηση του Κόµµατος Ευρωπαϊκής Αριστεράς. 

Ιδεολογική γιατί επιβεβαιώνει αυτό που ο ΣΥΡΙΖΑ έλεγε από την αρχή της 

ελληνικής κρίσης: 

¨Ότι δεν έχουµε να κάνουµε µε µια ελληνική ιδιαιτερότητα αλλά µε µια κρίση 

ευρωπαϊκή, που ζητά και λύσεις ευρωπαϊκές. 

Ότι η Ευρώπη είναι το πεδίο των ταξικών συγκρούσεων και των πολιτικών 

αντιπαραθέσεων. 

Πολλοί µε ρωτάνε, µετά τη χθεσινή πρόταση: 

Τώρα που θα κάνεις αγώνα στη Ελλάδα ή στην Ευρώπη; 

Τους απαντώ : 

Η Ευρώπη βρίσκεται σε πόλεµο. Σε πόλεµο οικονοµικό µε εκατοµύρια 

θύµατα. 

∆ε πολεµάνε οι λαοί µεταξύ τους. 

Πολεµάνε οι λαοί και οι εργαζόµενοι από τη µια µεριά µε το διεθνές 

χρηµατοπιστωτικό σύστηµα, το επιθετικό κεφάλαιο και τους τραπεζίτες από την άλλη. 

Η πρώτη γραµµή του πολέµου, το µέτωπο αυτού του πολέµου είναι στον 

ευρωπαϊκό Νότο, είναι στην Ελλάδα. 

Αν λοιπόν οι σύντροφοί µας µε τιµούν προτείνοντας να είµαι εγώ µπροστά 

στη µάχη των ευρωεκλογών, σε µια µάχη καθοριστική για την έκβαση του πολέµου, 

δε το κάνουν για να µε πάρουν από τη πρώτη γραµµή, από το µέτωπο. Το κάνουν για να ενισχύσουν στο µέτωπο. 

Εδώ λοιπόν θα δώσουµε τη µάχη. Στο µέτωπο, στη πρώτη γραµµή. 

Μια µάχη που τη δίνουµε στη χώρα µας για λογαριασµό όλων των λαών της 

Ευρώπης. 

Μια µάχη ενάντια στη λιτότητα και στα µνηµόνια. 

Μια µάχη για να αλλάξουν οι συσχετισµοί δύναµης σε όλη την Ευρώπη, 

ώστε κανένας λαός να µη βιώσει αυτά που ο Ελληνικός λαός βίωσε εξαιτίας των 

µνηµονίων. 

Μια µάχη για να βάλουµε φρένο στο κύµα εθνικής αναδίπλωσης που 

εκφράζουν σε µια σειρά από χώρες δεξιά ή ακροδεξιά κινήµατα. 

Απόφαση και προσδοκία της Ευρωπαικής Αριστεράς, να συγκροτήσουµε το 

αντίπαλο δέος στις πολιτικές της κ. Μέρκελ. 

Να συγκροτήσουµε το µπλοκ των δυνάµεων που θα σώσει την Ευρώπη 

από τη λιτότητα. 

Όσο πιο ισχυρό είναι αυτό το µπλοκ των δυνάµεων, τόσο το καλύτερο για 

τον ελληνικό λαό. 

Όσο πιο ισχυρό είναι αυτό το µπλοκ τόσο το χειρότερο για τους ανά χώρα 

εφαρµοστές και χειροκροτητές των µνηµονίων. 

Το µήνυµα είναι ότι: όπως από την Ελλάδα ξεκίνησε η πολιτική των 

Μνηµονίων και της καταστροφικής λιτότητας, έτσι από την Ελλάδα θα ανοίξει ο 

καινούριος δρόµος για µια Ευρώπη της κοινωνικής δικαιοσύνης, της δουλειάς, της 

ανάπτυξης για τις ανθρώπινες ανάγκες. 

Είναι προφανές ότι αυτή η συµβολική πρόταση ανεβάζει για µας τον πήχη. 

Ο ΣΥΡΙΖΑ οφείλει να σταθεί αντίστοιχος µε τις ιστορικές απαιτήσεις. 

Είµαι σίγουρος όµως, ότι µε συλλογική δουλειά, θα τα καταφέρουµε. 

Το Γραφείο Τύπου

